Judit Mafé Coloma i Mauro Cervera Just cantaran enguany el Cant de la Carxofa
04/09/2007 12:52:00

# Judit Mafé Coloma i Mauro Cervera Just cantaran enguany el Cant de la Carxofa

*   04/09/2007 12:52:00
*   [Imprimir](#)
*   Compartir
*    https://www.alaquas.org/documento.asp?id\_do=10236

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10236%2F0&title=Ajuntament%20d%27Alaqu%C3%A0s.%20Premsa.Judit%20Maf%C3%A9%20Coloma%20i%20Mauro%20Cervera%20Just%20cantaran%20enguany%20el%20Cant%20de%20la%20Carxofa)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10236/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2007/2/10236/10236_Form_4.jpg)](https://www.alaquas.org/ficheros/documentos/2007/2/10236/10236_Form_10.jpg "<a href='https://www.alaquas.org/ficheros/documentos/2007/2/10236/10236_Form_10.jpg' target=_blank><i class='fa fa-external-link' aria-hidden='true'></i>.Judit Mafé Coloma i Mauro Cervera Just cantaran enguany el Cant de la Carxofa</a>")

Més de 800 veïns i veïnes participen en la tradicional Prova de Veu de l'Àngel

El Castell d'Alaquàs va ser l'escenari el dilluns 3 de setembre de la tradicional Prova de Veu de l'Àngel per a elegir els xiquets que enguany cantaran la carxofa en honor a la Mare de Déu de l'Olivar i el Crist de la Bona Mort. Enguany han resultat elegits la xiqueta Judit Mafé Coloma i el xiquet Mauro Cervera Just, els quals interpretaran aquest cant popular i tradicional. L'acte, organitzat per la Confraria de la Mare de Déu de l'Olivar i els Clavaris del Crist 2007 amb la col·laboració de l'Ajuntament d'Alaquàs, l'Associació Cultural Amics de la Carxofa, la Unió Musical d'Alaquàs i el professorat de música dels col·legis de primària de la ciutat, va comptar amb l'assistència de més de 800 persones.

En l'acte va estar present l'Alcalde d'Alaquàs, Jorge Alarte, qui públicament va voler fer-se ressò de la iniciativa de l'Associació Cultural Amics del Cant de la Carxofa de proposar que aquest cant siga declarat Festa d'Interés Turístic i va avançar que en el pròxim Ple del Consistori s'inclouria aquesta petició.

El procés de selecció per al Cant de la Carxofa va començar mesos abans quan es va fer la convocatòria a les escoles del poble. Els mestres van explicar als alumnes en què consisteix aquesta tradició.  Un total de 20 xiquets i xiquets interessats en participar es van inscriure per a, en estiu, començar l'aprenentatge a la Unió Musical d'Alaquàs sota la supervisió de la professora Rut García Martínez.

Després de setmanes de classe els aspirants van passar a una preselecció tècnica. El jurat, composat per Fernando Taberner Muñoz, Óscar Abad Costa, Miguel Ángel Lino Sorlí, Enric Parreño Moratalla i Rut García Martínez, va escollir els xiquets Daniel Martínez García, Judit Mafé Coloma i Marina Morales Ibor com a possibles àngels de la Mare de Déu de l'Olivar, mentre que Silvia Lucena López, Claudia Ballesteros Castillo i Mauro Cervera Just optaren a interpretar el tradicional cant davant del Crist de la Bona Mort. 

En la Prova de l'Àngel, els sis aspirants interpretaren un fragment de la Carxofa i posteriorment es va procedir a la votació popular en la que participaren més de 800 persones. La resta de xiquets i xiquetes que participaren formaran part del cor junt a la Jove Orquestra de la Unió Musical d'Alaquàs.

La Carxofa és una composició musical del segle XVII i de tipus religiós anominada motet característica de les poblacions de l'Horta Sud. En la actualitat es conserva a Alaquàs, Silla, Aldaia i al Barri del Carme de València. El fet que a Alaquàs la lletra experimentara la variant de cantar no només al Crist, sinó també a la Mare de Déu de l'Olivar, i el caràcter participatiu en l'última dècada se li ha volgut incorporar, diferencia la Carxofa d'Alaquàs de la de la resta de poblacions on continua celebrant-se i es considera com una de les tradicions més genuïnes i antigues de la població així com una de les senyes d'identitat més preciades.

El Cant de la Carxofa en honor a la patrona d'Alaquàs es celebrarà el dissabte 8 de setembre a la Parròquia de la Mare de Déu de l'Olivar a les 21 hores. Mentre que el recital en homenatge al Crist tindrà lloc el diumenge 9 de setembre a la plaça de la Constitució, també a les 21 hores.